Trampning tijorat ko‘chmas mulklari daromadi 26, kurort biznesi daromadi esa 42 foizga kamaygan. Foto: Brendan Smialowski/AFP/Getty Images Donald Tramp AQSh prezidenti lavozimida ish olib borgan vaqt davomida 700 mln dollarga yaqin mablag‘ yo‘qotdi. Endilikda uning boyligi 2,3 mlrd dollar atrofida, deb xabar bermoqda Bloomberg. Qayd etilishicha, Trampning boyligini asosan ofis binolari, mehmonxona va kurortlar tashkil etadi. Ular koronavirus pandemiyasi sababli zarar ko‘rgan. Jumladan, 2016-2021 yilda Trampning ko‘chmas mulklaridan keladigan daromad 26 foizga kamaygan. Kurort biznesidan keladigan daromad esa 2015-2020 yilda 42 foizga tushib ketgan.